PATVIRTINTA

Radviliškio r. Šiaulėnų

Marcelino Šikšnio gimnazijos

direktoriaus 2023-01-18

įsakymu Nr. 1-23-1

**RADVILIŠKIO R. ŠIAULĖNŲ MARCELINO ŠIKŠNIO GIMNAZIJOS**

**2023 METŲ VEIKLOS PLANAS**

1. **BENDROSIOS NUOSTATOS**

Radviliškio rajono Marcelino Šikšnio gimnazijos (toliau – Gimnazija) 2023 metų veiklos planas parengtas, remiantis Gimnazijos 2022–2025 m. strateginiu planu, vadovaujantis Lietuvos Respublikos švietimo įstatymu, Valstybine švietimo 2013–2022 metų strategija, patvirtinta Lietuvos Respublikos Seimo 2013 m. gruodžio 23 d. nutarimu Nr. XII–745 „Dėl valstybės švietimo 2013–2022 metų strategijos patvirtinimo“, Lietuvos pažangos strategija „Lietuva 2030“, patvirtinta Lietuvos Respublikos Seimo 2012 m. gegužės 15 d. nutarimu Nr. XI–2015 „Dėl valstybės pažangos strategijos „Lietuvos pažangos strategija „Lietuva 2030“ patvirtinimo“, „Geros mokyklos koncepcija“, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V1308, Radviliškio rajono savivaldybės 2022–2024 metų strateginiu veiklos planu, patvirtintu Radviliškio rajono savivaldybės tarybos 2022 m. vasario 24 d. sprendimu Nr. T-648, Gimnazijos nuostatais, Gimnazijos veiklos kokybės įsivertinimo išvadomis, veiklos ataskaitomis, gimnazijos bendruomenės siūlymais ir kitais norminiais dokumentais.

**II. 2022 METŲ GIMNAZIJOS SITUACIJOS IR VEIKLOS ANALIZĖ**

Gimnazijos strateginiame plane 2022-2025 m. yra numatyti trys strateginiai prioritetai ir tikslai:

1. Mokinių asmeninės brandos, individualias galimybes atitinkančių ugdymosi pasiekimų ir nuolatinės kiekvieno mokinio ugdymo(si) pažangos siekimas.

2. Saugios ir ugdymo(si) poreikius atliepiančios gimnazijos aplinkos kūrimas.

3. Pilietiškos, kūrybiškos, sveikai ir saugiai gyvenančios bendruomenės kūrimas.

Gimnazijos veiklos plane 2022 m. buvo numatyti du veiklos tikslai: ugdymosi pasiekimų gerinimas teikiant kryptingą mokymosi pagalbą atsižvelgiant į individualius mokinio poreikius ir gimnazijos bendruomenės narių santykių bei vertybinių nuostatų ugdymas grindžiant juos pagarba ir tolerancija.

Pirmasis uždavinys buvo ugdymosi pasiekimų gerinimas teikiant kryptingą mokymosi pagalbą atsižvelgiant į individualius mokinio poreikius. Įgyvendinant šį uždavinį pravesta 762 val. konsultacijų: 187 val. 1-4 klasėse lietuvių k. ir matematikos, 361 val. 1-8 ir I-IV g klasėse lietuvių k., užsienio k., tiksliųjų, socialinių ir gamtos mokslų, 214 val. - mokymosi praradimams kompensuoti. Nuo 36,6 proc. iki 48 proc. padidėjo pamokų, per kurias mokiniai gauna pagalbą, dalis. Įsigyti du 75 colių interaktyvūs ekranai (matematikos kabinetui ir PU grupei). Atnaujintas specialiojo pedagogo kabinetas.

Atlikta veikla davė ir tam tikrų kokybinių rodiklių. Atskirų mokomųjų dalykų brandos egzaminų balų vidurkis yra didesnis negu savivaldybės: lietuvių kalbos ir literatūros rajone 44,9, gimnazijoje – 51,6 (šalies – 44,5), anglų kalbos rajone 56, gimnazijoje – 76,5 (šalies – 56,7), biologijos rajone 40,4, gimnazijoje 49,3 (šalies – 43,8), matematikos rajone 16,6, gimnazijoje 20,3, fizikos rajone 28,3, gimnazijoje – 29,5. PUPP lietuvių kalbos ir literatūros surinktų taškų procentinis vidurkis 57,6, 2021 m. - 55,17 . Visi pradinių klasių mokiniai pasiekė bent patenkinamą lygį, 2021 m. – 94,3%.

Įgyvendinant antrąjį uždavinį, gimnazijos bendruomenės narių santykių bei vertybinių nuostatų ugdymas grindžiant juos pagarba ir tolerancija, klasių auklėtojai dalyvavo mokymuose „Savitarpio pagalbos grupių organizavimas bendrojo ugdymo mokyklų 5-12 klasių vadovams“, gimnazijos pedagogai dalyvavo kvalifikacijos tobulinimo seminare “LIEPTAS“: savižudybės rizikos ženklų atpažinimas, vertinimas ir efektyvus reagavimas“.

**Metiniai pažangumo rezultatai.** Mokslo metų pabaigoje 1–12 klasėse mokėsi 224 mokiniai: 1-4 klasėse - 52, 5-8 ir I-II g klasėse – 142, III – IV gimnazinėse klasėse – 30.

Mokslo metus patenkinamais įvertinimais gimnazijoje baigė 94,64 % mokinių (praėjusiais mokslo metais 93,85%). Dvylikai mokinių skirti papildomi vasaros darbai: vienam mokiniui 8 klasėje, 2 mokiniams 7 klasėje, po 3 mokinius 6, Ig ir IIg klasėse.

1–4 klasėse mokėsi 52 mokiniai. Mokslo metus gimnazijoje aukštesniuoju lygiu baigė 7,7% (praėjusiais mokslo metais 9,4 %), pagrindiniu lygiu 30,8% (30,2%), patenkinamu lygiu 61,5% (54,7%), nepatenkinamu lygiu baigusių mokinių nebuvo (5,7%). Sumažėjo aukštesniuoju lygiu baigusių mokinių, tačiau bendras pradinių klasių mokinių pažangumas - 100%.

Gimnazijoje 5–8 ir I–II g klasėse mokėsi 142 mokiniai. Mokslo metus 10–9 balais baigė 3,49 % mokinių (praėjusiais mokslo metais 2,53%), 10–6 balais –31,4% (36,98%), 10–4 balais – 58,14% (53,78%) mokinių. Nepatenkinamą įvertinimą turėjo 6,98% (6,71%) mokinių. Taigi, padidėjo aukštesniuoju ir patenkinamu lygiu besimokančių mokinių skaičius, taip pat nežymiai padidėjo nepatenkinamu lygiu besimokančių mokinių skaičius.

III–IV g klasėse mokslo metų pabaigoje mokėsi 30 (praėjusiais mokslo metais 23) mokinių. Mokslo metus 10–9 balais baigusių mokinių nebuvo (praėjusiais mokslo metais taip pat nebuvo), 10–6 balais – 50% (34,78%), 10–4 balais – 50% (60,87 %). Nepatenkinamų lygiu baigusių mokinių nebuvo (4,35%). Taigi, pagrindiniu lygiu besimokančių mokinių skaičius žymiai padidėjo - 15,22 %.

Lankomumas gimnazijoje. Praleista 17207 pamokos, vienam mokiniui tenka 76,82 pamokos. Lyginant su 2020–2021 mokslo metais, praleistų pamokų skaičius žymiai padidėjo (2020–2021 m. m. vienam mokiniui teko 42,52 pamokos, 2019-2020 m. m. – 60,40; 2018-2019 m. m. - 61,47). Sumažėjo praleistų be pateisinamos priežasties pamokų skaičius – 9,85 (12,23; 7,52; 4,07; 7,58) pamokos vienam mokiniui. Praleistų dėl ligos pamokų vienam mokiniui skaičius žymiai padidėjo – 54,05 (24,27;47,32; 45,72; 58,78;), sumažėjo dėl kitų priežasčių pateisintų pamokų skaičius– 12,92 (17,77; 5,56; 9,46; 8,09).

Gimnazijoje lankomumas kontroliuojamas pagal galiojančią pamokų lankomumo apskaitos, kontrolės ir gimnazijos nelankymo prevencijos tvarką. Rezultatai, lyginant su praėjusiais mokslo metais pablogėjo, praleistų pamokų yra labai daug: kai kurie mokiniai labai dažnai serga dėl įgimtų sutrikimų ir ligų, patirtų traumų, daug sergama prasidėjus pandemijai, gripo sezonui. Sumažėjo nepateisintų pamokų skaičius

**Brandos egzaminų rezultatai.** Brandos egzaminus laikė 14 abiturientų. Abiturientai laikė 43 valstybinius septynių mokomųjų dalykų egzaminus, išlaikė 38 egzaminus - 88,37% (2021 m. - 100%, 2020 m. - 81,63%, 2019 m. – 93,33%; 2018 m. – 96,8%.). Išlaikytų VBE balų vidurkis 48,61 (2021 m. - 45,57, 2020 m. - 45,4; 2019 m. – 45,8; 2018 m. – 44,85; 2017 m. – 49,07). Mokyklinį lietuvių kalbos egzaminą laikė 4 abiturientai (2021 m. – 2, 2020 m. – 3 mokiniai, išlaikė 100%; 2019 m. – 100%; 2018 m. – 100%; 2017 m. 9 abiturientai – 89%, po pakartotinės sesijos – 100%), mokyklinį technologijų egzaminą laikė ir jį išlaikė 4 abiturientai. Brandos atestatus gavo 14 abiturientų.

Visi abiturientai laikė nuo vieno iki penkių valstybinių egzaminų, vidutiniškai pasirinkta laikyti po 3,07 egzamino (palyginimui 2021 m. – 3,53, 2020 m. – 3,27; 2019 m. – 3,46; 2018 m. – 3,7; 2017 m. – 3,23; 2016 m. – 3,45).

Aukštesniuoju lygiu (86 ir daugiau balų) anglų kalbos egzaminą išlaikė vienas mokinys, lietuvių kalbos egzaminą – du mokiniai. Viena mokinė iš anglų kalbos surinko 100. Tai sudaro 9,3% nuo visų laikytų VBE (2021 m. – 3,57%; 2020 m. – 6,12%; 2019 m. – 2,22%; 2018 m. – 3,17%; 2017 m. – 11,27%; 2016 m. – 10,5%). Pagrindiniu lygiu išlaikyta 41,87% (2021 m. - 50%; 2020 m. – 46,94%; 2019 m. – 62,22%; 2018 m. – 57,14% 2017 m. – 49,3%) egzaminų, patenkinamu – 37,21% (2021 m. – 46,43%; 2020 m. - 26,53%; 2019 m. – 28,89%; 2018 m. – 36,5%; 2017 m. – 39,4%) egzaminų. Geriausiai išlaikyti egzaminai: anglų kalbos balų vidurkis – 76,5 (2021 m. – 61,2; 2020 m. - 73,00; 2019 m. – 57,38; 2018 m. – 71,42), biologijos – 49,29 (2021 m. – 49,83; 2020 m. – 40,75). Vėl padidėjo lietuvių kalbos ir literatūros egzamino balų vidurkis – 51,6% (2021 m. – 47,14; 2020 m. - 43,27; 2019 m. – 50, 89; 2018 m. – 46,08).

VBE geriausiai išlaikiusio abituriento vidurkis yra mažesnis nei ankstesniais metais - 72,5 (2021 m. – 73,25; 2020 m. - 83,75 ; 2019 m. – 75,8; 2018 m. – 73,8; 2017 m. – 79,25; 2016 m. – 74; 2015 m. – 91,33).

Matematikos išlaikytų VBE rezultatų vidurkis – 34,86, didesnis nei 2021 metais, tačiau neišlaikė 5 abiturientai (2021 m. – 32,17; 2020 m. - 61,6, bet 61,5% neišlaikė; 2019 m. – 37,71; 2018 m. – 38,56; 2017 m. – 43,32; 2016 m. – 40,6; 2015 m. – 42,23; 2014 m. – 42,83),

Brandos egzaminų rezultatai aptarti dalykų metodinėse grupėse.

**PUPP rezultatai.** 2022 metais PUPP laikė 21 mokinys (2021 m. – 20). Lietuvių kalbos ir literatūros balų vidurkis 6,38, lyginant su praėjusiais metais sumažėjo 0,52 balo, (2021 m. – 6,9). Aukštesniuoju lygiu (9-10) išlaikė vienas mokinys (2021 m. – 0), pagrindiniu lygiu (7-8) – 9 mokiniai (2021 m. – 14). Nepasiekusių patenkinamo lygio mokinių nebuvo. Matematikos balų vidurkis – 5,19, lyginant su praėjusiais metais sumažėjo 0,16 balo, (2021 m. – 5,35). Aukštesniuoju lygiu išlaikė (9-10) vienas mokinys (2021 m. – 0), pagrindiniu lygiu (7-8) – 5 mokiniai (2021 m. – 9). Nepasiekė pagrindinio lygio 3 mokiniai (2021 m. – 6).

**NMPP rezultatai.** NMPP vyko 4, 6 ir 8 klasėse. 4 klasėje skaitymo procentinis vidurkis – 71,7 (2021 m. – 70,38), matematikos – 64,8 (2021 m. 73,98. Žymiai sumažėjo matematikos procentinis vidurkis. 6 klasėje skaitymo procentinis vidurkis -70,2, matematikos – 47,8. 8 klasėje skaitymo procentinis vidurkis – 68,6, gamtos mokslų – 47,3, matematikos – 43,8, žemiausias rezultatas socialinių mokslų – 37,3.

Siekiant sudaryti sąlygas kiekvienam mokiniui pasiekti bendrojoje programoje numatytą patenkinamą lygį, išlyginti spragas ir patirti sėkmę, mokiniai buvo dalijami į grupes: per vieną lietuvių kalbos pamoką 6, 7, IIg klasėse; per vieną matematikos pamoką 6, 7, 8, IIg klasėse. Pagilinti žinias mokiniai galėjo lankydami dalykų modulius: lietuvių kalbos Ig ir IIg klasėse; matematikos Ig ir IIg klasėse ; biologijos Ig ir IIg klasėse. Vidurinio ugdymo programoje pagilinti žinias mokiniai galėjo lankydami modulius IIIg klasėje matematikos „Logikos įvadas“, IVg klasėje lietuvių kalbos ir literatūros „Pasirengimas rašiniui“.

Prevencinė veikla. Gimnazija dalyvavo socialinio emocinio ugdymo programoje Lions Quest „Laikas kartu“. 1–4 klasių mokiniams mokytojos vedė specialias klasių valandėles programos įgyvendinimui. Tiek mokiniams, tiek pedagogėms programos turinys patiko, todėl nutarta šią programą tęsti. Į visų klasių atskirų dalykų programų turinį ir klasių valandėles buvo integruota Alkoholio, tabako ir kitų psichiką veikiančių medžiagų vartojimo prevencijos programa. Sėkmingai buvo įgyvendinta prevencinė programa „Gyvai“ šeštoje klasėje. Gimnazijoje vyko „Veiksmo savaitė be patyčių“ renginiai. Paminėta tolerancijos diena, gimnazija tapo Tolerancijos miestu. Minint antikorupcijos dieną, gimnazijoje viešėjo Šiaulių apskrities vyriausiojo policijos komisariato Radviliškio rajono policijos komisariato Veiklos skyriaus vyresnioji tyrėja Ilona Sernovienė. Pirmų–ketvirtų klasių mokiniai susitiko su priešgaisrinės gelbėjimo tarnybos vyr. inspektoriumi Donatu Stakvilevičiumi. Gimnazija organizavo Šiaulių regiono bendrojo ugdymo mokyklų 2-4 klasių mokinių lankstinuko konkursą „Būk saugus, saugok kitus“. 1-4 klasių mokiniai pramogavo, dalyvavo edukacinėse veiklose ir savo įgūdžius tobulino vasaros poilsio stovykloje „Saulutė“.

Gimnazijoje ne pirmus metus stengiamasi stiprinti lietuvių kultūrinės tapatybės pajautą, populiarinti tradicinį šokį mokyklinio amžiaus vaikų tarpe. Gimnazijoje veikia šokių būrelis „Dūkymėlis“. Kolektyvas kaip ir kasmet dalyvavo moksleivių folklorinių šokių varžytuvėse „Patrepsynė 2022“ ir pateko į respublikinį finalą.

Nemažas dėmesys buvo skirtas etnokultūriniam ugdymui. Gimnazijoje vyko ikimokyklinio ir priešmokyklinio ugdymo grupių organizuotas Adventinis rytmetys. Būrelio „Kito link“ nariai kūrė ir gamino angelus. 1-4 klasių mokiniai dalyvavo tarptautiniame piešinių konkurse „Skaičiuočių pynė 2022“. Gimnazistai dalyvavo Radviliškio viešosios bibliotekos organizuotoje ekspedicijoje „Balio Buračo kelias: vakar ir šiandien“, bei Radviliškio viešosios bibliotekos, Žeimių ir Šiaulėnų filialų organizuotoje konferencijoje „Balio Buračo fotografijos ir, ką byloja močiučių raštai divonuose ir abrūsuose?“.

Be dėmesio nepaliktas mokinių pilietiškumo ugdymas. Vyko pilietiškumo pamoka – renginys, skirtas LR Konstitucijai paminėti. Mokiniai  kalbino gimnazijos mokinius ir mokytojus, ką jie žino apie Konstituciją, sukūrė ir parodė filmuką ,,Klausimėlis". Mokiniai prisijungė prie visuotinės pilietinės akcijos „Atmintis gyva, nes liudija...“ Gimnazija minėjo ir Lietuvos valstybės atkūrimo dieną: pradinukų rytmetis „Ačiū, Tėvyne!“, Aurimo Rapalio pravestas edukacinis užsiėmimas „Miško brolių takais...“. Mokykloje svečiavosi Šiaulių regiono karo prievolės tarnybos ir komplektavimo skyriaus atstovai vyr. seržantai V. Juknevičius, O. Sinušas ir A. Navickis. Lietuvos nepriklausomybės atkūrimo dienai paminėti pradinukai dalyvavo integruotų pamokų dienoje „Gimtinės takeliu“, vyresnieji mokiniai – renginyje „Dainuoju Lietuvai“. Septintokai dalyvavo žygyje „Istorijos ir partizanų takais“, aštuntokai apsilankė Minaičiuose. Gimnazijos bendruomenė paminėjo Lietuvos žydų genocido atminimo dieną, surengė žygį „Atminties keliu“.

Gimnazijoje vyko nemažai renginių, skirtų Lietuvių kalbos dienai paminėti. Vyko pamokos, skirtos Senajai Lietuvos raštijai, sustabdyta minutė – knygai, skirta spaudos atgavimo, Kalbos ir knygos dienai. Ikimokyklinės ir priešmokyklinės grupių vaikai dalyvavo eilėraščių deklamavimo rytmetyje „Ačiū, Tėvyne!“. Pradinukai dalyvavo skaitymo skatinimo ilgalaikio projekto ,,Skaitau ir džiaugiuosi“ renginyje ,,Esi amžinai atsakingas už tą, ką prisijaukinai“ . Aplankyta Vilniaus knygų mugė, kurios metu vyko įvairios kūrybinės dirbtuvės, knygų pristatymai, diskusijos ir interviu su knygų autoriais. Metų knygos – 2022 rinkimai. Pristatytos Metų knygos rinkimuose dalyvaujančios vaikų literatūros knygos. Dalyvauta Radviliškio viešosios bibliotekos skelbtoje akcijoje „Bibliotekų knygų Kalėdos. Dalinkimės gerumu ir knygomis“, vyko susitikimas su „Diemedžio“ leidyklos atstovu Arūnu Dudavičiumi. Paminėta Knygnešio diena: PUG ir Tyrulių bibliotekos bendras renginys „Mokausi mylėti knygas“,

Gimnazijos piligrimų grupė dalyvavo Šiaulių vyskupo organizuotame piligriminiame žygyje „Kryžių kalnas - Šiluva“. Mokiniai vykdė akciją „Apleistas kapas“. Projekto „Iš širdies į širdį“ dalyvių pagamintos atvirutės, sveikinimai, iškepti pyragai pradžiugino Kalėdų belaukiančius Šeduvos globos namų Polekėlės padalinio gyventojus.

Gimnazija pasinaudojo Kultūros paso suteikta galimybe ir dalyvavo edukaciniuose užsiėmimuose: Kauno technikos kolegijos edukacijoje „Žaibas – gamtos stebuklas ar kasdienybė?“, Šiaulių apskrities Povilo Višinskio viešosios bibliotekos edukacijoje „Lego robotika“, Ritos Bernotienės vestoje edukacijoje „Druskos magija“ ir kt.

Daug dėmesio gimnazija skyrė sporto ir sveikatingumo renginių organizavimui: vyko varžybos, šventės, akcijos. Solidarumo bėgimu paminėta diena be automobilio. Gimnazijoje organizuotos tarpklasinės futbolo, krepšinio, tinklinio, kvadrato varžybos, „Drąsūs, stiprūs, vikrūs“, kroso varžybos. Mokiniai šauniai pasirodė Radviliškio rajono savivaldybės kaimo vietovių bendrojo ugdymo mokyklų mokinių kvadrato varžybose. Antros klasės mokiniai mokėsi plaukti Radviliškio arenos baseine.

Gimnazijos mokiniai dalyvavo daugumoje rajone organizuotų olimpiadų ir konkursų. Pirmosios vietos laimėtos penkiose olimpiadose: anglų kalbos (2), biologijos, istorijos ir chemijos; užimtos šešios antrosios vietos – lietuvių kalbos, meninio skaitymo, istorijos (2) ir biologijos (2) olimpiadose, trys trečiosios vietos: lietuvių kalbos, anglų kalbos ir istorijos olimpiadose. Respublikiniame „Žynio“ konkurse laimėta I vieta, antrasis geriausias rezultatas per 26 metus. Pradinukės laimėta 2 vieta Šiaulių vyskupijos katechetikos centro konkurse „Meilės džiaugsmas šeimoje“.

Mokiniai sėkmingai dalyvavo tarptautiniame matematikos konkurse „Kengūra 2022“, tarptautiniame edukaciniame konkurse „Olympis 2022“, tarptautiniame Kings konkurse ir kituose.

Meniniai kolektyvai dalyvavo gimnazijos ir miestelio organizuotuose renginiuose. Vokalinė – instrumentinė grupė „Grokime kartu“ koncertavo Polekėlės globos namuose minint tarptautinę pagyvenusių žmonių dieną.

Gimnazijos veiklos kokybės įsivertinimui 2021–2022 m. m. buvo pasirinkta trečioji sritis „Ugdymo(si) aplinkos“. Tema 3.1. Įgalinanti mokytis fizinė aplinka. Rodikliai 3.1.1. Įranga ir priemonės, 3.1.2. Pastatas ir jo aplinka. Trečioji sritis „Ugdymosi aplinkos“. Tema 3.2. Mokymasis be sienų. Rodiklis 3.2.2. Mokymasis virtualioje aplinkoje.

Išvados. Gimnazijoje pagal galimybes atnaujinama įrangą ir priemones, kad būtų garantuota ugdymo(si) kokybė ir šiuolaikiškumas. Pamokos, kuriose mokytojai tikslingai naudoja virtualias aplinkas, padeda mokiniams geriau mokytis, informacinių technologijų taikymas pamokose padeda mokiniams gilinti dalyko žinias, tyrinėti, eksperimentuoti. Gimnazijos bendruomenė stengiasi, kad mokykla būtų jauki, saugi, tvarkinga jos aplinka. Didesnė dalis mokytojų tobulina informacinių technologijų taikymo mokymui(si) būdus.

Ne visi gimnazijos mokytojai panaudoja turimą įrangą ir priemones ugdymo(si) tikslams pasiekti. Reikėtų maksimaliai jas išnaudoti.

Gimnazijoje reikia kurti patogią, sveiką ir palankią aplinką mokytis. Mokiniai gimnazijoje pasigenda šiuolaikiškų zonų aktyviam ir pasyviam poilsiui, bendravimui.

Gimnazijos mokytojai turėtų vesti daugiau ir įvairesnių pamokų kitose aplinkose ar pačios gimnazijos teritorijoje. Mokytojai neišnaudoja mokyklos teritorijos tyrinėjimams/eksperimentams lauke.

Rekomendacijos veiklos tobulinimui. Metodinėse grupėse numatyti galimybes ir būdus, kurie įgalintų mokytojus pamokose naudoti turimą įrangą ir priemones, kurti patogią, sveiką ir palankią aplinką mokymui(si) ir poilsiui. Dalykų mokytojai turėtų aktyviau bendradarbiauti ruošdamiesi pamokoms, gerąją kolegų patirtį taikyti organizuojant mokymą(si), kad jis būtų kuo įvairesnis, paremtas naujų aktyvių mokymosi formų taikymu.

**2023 m. numatomi šie veiklos tikslai:**

**1.** Siekti aukštesnių mokymosi pasiekimų ir kiekvieno mokinio pažangos.

**2.** Saugios ir ugdymo(si) poreikius atliepiančios gimnazijos aplinkos kūrimas.

**III. VEIKLOS TURINYS**

|  |  |  |  |  |  |
| --- | --- | --- | --- | --- | --- |
| **1 tikslas. Siekti aukštesnių mokymosi pasiekimų ir kiekvieno mokinio pažangos.** | | | | | |
| Uždaviniai | Priemonės | Vykdytojai | Įvykdymo terminas (data) | Preliminarus lėšų poreikis (eurų) | Laukiamas rezultatas |
| **1.1.Sudaryti galimybes mokiniams patirti įvairius mokymo(si) būdus ir formas bei kuo įvairesnes veiklas, skatinančias aktyvų mokinio įsitraukimą.** | 1.1.1. Ilgalaikių ugdymo dalykų planų parengimas.  1.1.2. Mokomųjų priemonių rengimas ugdymo turinio diferencijavimui.  1.1.3. Virtualių mokymosi aplinkų, skaitmeninių išteklių ir kitų informacinių komunikacinių technologijų taikymas pamokose.  1.1.3. Literatūrinių renginių ir veiklų bibliotekoje ir skaitykloje organizavimas.  1.1.4. Projektinių dalykinių veiklų organizavimas (projektai, teminės savaitės).  1.1.5. Neformaliojo ugdymo organizavimas.  1.1.6. Ugdymo karjerai veiklų organizavimas (poreikių tyrimo, testų ir karjeros planų pildymas, renginiai, susitikimai su mokymo įstaigų atstovais, išvykos į mokymo įstaigas, individualios ir grupinės konsultacijos mokiniams ir tėvams, klasių valandėlės profesinio švietimo temomis ir kt.).  1.1.7. Atnaujinto ugdymo turinio programų ir rengėjų rekomendacijų analizavimas, bendrų sutarimų priėmimas.  1.1.8. Lietuvių kalbos dienų renginiai (pagal atskirą planą).  1.1.9. Ugdomosios veiklos organizavimas įvairiose edukacinėse aplinkose:   * Edukacinės veiklos išvykų metu. * Pamokos gimnazijos erdvėse. * Pamokos seniūnijos teritorijoje. * Nuotoliniai susitikimai su įvairių sričių specialistais.   1.1.10. Įrengti biologijos – chemijos laboratoriją.  1.1.10. Veiklų, skirtų plėsti galimybes mokiniams patirti įvairius mokymo(si) būdus ir formas bei kuo įvairesnes veiklas, įsivertinimas. | Mokytojai  Mokytojai  Mokytojai  N. Valatkienė  Mokytojai  Mokytojai, pagalbos mokiniui specialistai  Mokytojai  Karjeros specialistė, klasių vadovai  UTA darbo grupė, metodinių grupių pirmininkai, mokytojai  Lietuvių kalbos, pradinių klasių ir PUG mokytojos  Mokytojai, specialioji pedagogė  Direktorius, ūkvedė  Metodinės grupės, specialistai, darbo grupė | Rugsėjis  Pagal poreikį visus mokslo metus  Visus mokslo metus  Pagal bibliotekos veiklos planą.  Pagal metodinių grupių veiklos planus  Visus mokslo metus  Pagal ugdymo karjerai veiklos planą  Vasaris – gegužė  Vasaris – gegužė  Pagal metodinių grupių veiklos planus  Sausis  Birželis, gruodis |  | Mokytojai parenka ugdymo(si) metodus, formas ir užduotis taip, kad mokymasis mokiniams padėtų įgyti įvairios prasmingos patirties.  Kiekvienam mokiniui sudaroma galimybė patirti įvairius mokymosi būdus ir formas, išbandyti įvairių rūšių užduotis ir kuo įvairesnes veiklas įvairiuose kontekstuose.  Kasmet kiekvienas mokytojas organizuoja 1-4 pamokas netradicinėse edukacinėse aplinkose.  Mokiniai pažintinių išvykų metu aplanko po 1-2 edukacinius renginius.  Daugiau nei 60 proc. mokytojų pamokose naudoja skaitmenines priemones.  Karjeros galimybes mokiniai sieja su ugdymosi galimybėmis. Jie geba tikslingai ir pagrįstai pasirinkti ugdymosi sritis ir (ar) dalykus vyresnėse klasėse. Profesinio informavimo, konsultavimo ir ugdymo karjerai priemonės padeda mokiniui įgyti planavimo ir valdymo kompetencijas.  Kiekvienam mokiniui sudarytos sąlygos dalyvauti pasirinktuose neformaliojo ugdymo užsiėmimuose. Būrelius lanko ne mažiau 30 proc. mokinių.  Vyksta gamtos mokslų mokymas(is) per projektines veiklas. |
| **1.2. Stebėti ir analizuoti mokinių individualią pažangą ir pasiekimus bei užtikrinti pažangą** **skatinantį grįžtamąjį ryšį.** | 1.2.1. Mokinių mokymosi pasiekimų ir individualios pažangos stebėjimas, fiksavimas ir analizė.  1.2.2. I ir II pusmečio bei metinių mokymosi rezultatų, pažangos pokyčių analizė.  1.2.3. Klasių valandėlių, skirtų mokinių pažangos ir pasiekimų aptarimui, motyvacijos stiprinimui organizavimas.  1.2.4. Individualių ir trišalių pokalbių apie mokinių mokymosi pasiekimus, individualią pažangą organizavimas (klasės vadovas ir mokinys; klasės vadovas, mokinys ir tėvai; klasės vadovas ir tėvai; mokytojai ir tėvai; administracija ir mokinys; tėvai ir administracija).  1.2.5. Bendri mokytojų dalykininkų ir klasės vadovo susirinkimai: ,,Į pagalbą mokiniui ir mokytojui“.  1.2.6. Tėvų susirinkimų organizavimas.  1.2.7. Atvirų durų savaičių organizavimas.  1.2.8. Mokinių pažangos ir pasiekimų kaita pagal dalykus 2021–2022 ir 2022–2023 m. m.  1.2.9. Bandomųjų Brandos egzaminų (VBE), Pagrindinio ugdymo pasiekimų patikrinimo (PUPP), Užsienio kalbos pasiekimų lygio nustatymo testo ir PUPP, Nacionalinio mokinių pasiekimų patikrinimo (NMPP) bei VBE rezultatų analizė ir aptarimas.  1.2.10. Pažangos skatinimo akcijos ,,100 dešimtukų“, ,,Galiu mokytis geriau“.  1.2.11. Lankomumo stiprinimo akcija „Nepraleisk pamokų“.  1.2.12. Mokinių, padariusių didelę pažangą, skatinimas.  1.2.13. Gabių mokinių ruošimas rajono, respublikos ir tarptautinėms olimpiadoms, konkursams, varžyboms.  1.2.14. Gabių mokinių skatinimas (padėkos, išvykos).  1.2.15. Mokinių pasiekimų ir pažangos stebėjimo metu gautų rezultatų naudojimas ugdymui tobulinti.  1.2.16. Veiklų, skirtų planuoti, stebėti ir analizuoti mokinių pažangą ir pasiekimus, įsivertinimas. | Mokytojai, klasių vadovai, direktorius, pavaduotoja ugdymui, vaiko gerovės komisija  Direktoriaus pavaduotoja ugdymui,  klasių vadovai  Klasių vadovai  Klasių vadovai, mokytojai, direktorius, direktoriaus pavaduotoja ugdymui, specialioji pedagogė, socialinė pedagogė  Klasių vadovai  Klasių vadovai  1-4, 5-8, I-IIg klasių vadovai  Mokytojai, metodinės grupės, metodinė taryba  Mokytojai, metodinės grupės, metodinė taryba  Klasių vadovų metodinės grupės pirmininkė, klasių vadovai  Socialinė pedagogė  Klasių vadovai, gimnazijos taryba, direktorius  Mokytojai  Direktorius, pavaduotoja ugdymui, gimnazijos taryba  Ugdymo plano rengimo darbo grupė, metodinė taryba  Metodinės grupės, specialistai, darbo grupė | Visus metus  Vasaris, birželis  Pagal klasių vadovų veiklos planus  Visus metus  Pagal klasių vadovų veiklos planus  Pagal klasių vadovų veiklos planus  Lapkritis, kovas  Birželis, spalis  Balandis, gegužė, spalis  Kovas, lapkritis  Balandis, spalis  Sausis, birželis  Pagal olimpiadų, konkursų grafiką, metodinių grupių veiklos planus  Birželis  Birželis  Birželis, gruodis |  | Gimnazijoje įvairiais lygmenimis analizuojami apibendrinti, susumuoti atskiro ugdymo(si) laikotarpio ar ugdymo pagal tam tikrą programą rezultatai ir mokinio individuali pažanga.  100 proc. klasių vadovų ir 80 proc. mokytojų naudoja individualios pažangos stebėjimo ir fiksavimo įrankius. 90 proc. mokytojų analizuoja mokinių pažangos pokyčius ir lygina juos su ankstesnių mokslo metų rezultatais, analizės metu gautus rezultatus panaudoja ugdymui tobulinti.  Mokiniai įsitraukia į mokymosi pasiekimų į(si)vertinimą, pažangos stebėjimą, pasiektų rezultatų apmąstymą. Kartu su mokiniais priimami susitarimai dėl pasiekimų gerinimo. Įvairiomis formomis ir būdais mokiniai skatinami siekti pažangos.  35–37 proc. mokinių 2023 m. lyginant su 2022 m. individuali pažanga pagerėjo. Laimėtos bent 10 prizinių vietų rajono ir/arba respublikinėse olimpiadose/konkursuose.  Mokytojai užtikrina, kad mokiniams ir jų tėvams (globėjams, rūpintojams) informacija apie mokymą(si) būtų teikiama laiku, būtų informatyvi, asmeniška ir skatinanti kiekvieną mokinį siekti asmeninės pažangos. |
| **1.3. Teikti kryptingą mokymosi pagalbą atsižvelgiant į individualius mokinio poreikius** | 1.3.1. Diferencijuotų užduočių ir kt. medžiagos ruošimas.  1.3.2. Individualizuotų ir pritaikytų bendrųjų programų parengimas.  1.3.3. Individualių planų specialiųjų poreikių mokiniams parengimas.  1.3.4. Mokinių kalbinės veiklos vertinimas.  1.3.5. Dalykų modulių programų rengimas.  1.3.6. Mokytojų, mokinių, pagalbos mokiniui specialistų apskritojo stalo diskusija „Kokia pagalba reikalinga ir veiksminga vaikui, kad jis patirtų sėkmę?“  1.3.7. Darbas su mokiniais, turinčiais specialiųjų ugdymosi poreikių, kuriems skirta socialinio pedagogo pagalba (socialinių įgūdžių formavimo užsiėmimai).  1.3.8. Mokinių, turinčių specialiųjų ugdymo(si) poreikių (išskyrus poreikius, atsirandančius dėl išskirtinių gabumų), pirminis/pakartotinis įvertinimas.  1.3.9. Specialiosios pedagoginės pagalbos teikimas specialiosios pedagogės, logopedės kabinete (individualiai, pogrupiais ar grupėmis), klasėje (su visais mokiniais) arba nuotoliniu būdu.  1.3.10. Specialiosios pedagoginės pagalbos teikimo procese naudojamų specialiųjų  mokymo priemonių, užduočių rengimas.  1.3.11. Sensorinio kambario įrengimas.  1.3.12. Konsultacijos įvairių gebėjimų mokiniams.  1.3.13. Specialiųjų poreikių ir namuose mokomų mokinių pusmečių rezultatų aptarimas.  1.3.14. NMPP, PUPP ir Brandos egzaminų pritaikymas mokiniams, turintiems specialiųjų ugdymosi poreikių.  1.3.15. Specialistų (logopedo, specialiojo pedagogo, socialinio pedagogo) konsultacijos mokiniams, mokytojams, tėvams.  1.3.16. Anketinė mokytojų apklausa apie pagalbą mokiniui siekiant geresnių mokymo(si) pasiekimų.  1.3.17. Individualių pokalbių apie mokinių mokymosi pasiekimus, individualią pažangą organizavimas (administracija ir mokinys; tėvai ir administracija). | Mokytojai  Mokytojai  Spec. pedagogė, logopedė  Logopedė  Mokytojai  Metodinė taryba, vaiko gerovės komisija, pagalbos mokiniui specialistai  Soc. pedagogė  Spec. pedagogė, logopedė  Spec. pedagogė, logopedė  Spec. pedagogė, logopedė  Direktorius, pagalbos mokiniui specialistai  Direktoriaus pavaduotoja ugdymui, mokytojai  Spec. pedagogė, logopedė  Direktoriaus pavaduotoja ugdymui, spec. pedagogė  Spec. pedagogė, soc. pedagogė, logopedė  Klasių vadovai  Direktorius, direktoriaus pavaduotoja ugdymui, vaiko gerovės komisija | Visus mokslo metus  Sausis, rugsėjis  Rugsėjis  Rugsėjis, gegužė  Rugsėjis  Vasaris  Visus mokslo metus  Rugsėjis, gegužė (arba esant reikalui)  Visus mokslo metus  Visus mokslo metus  Sausis – vasaris  Visus mokslo metus  Pusmečiams pasibaigus  Sausis – vasaris  Visus mokslo metus  Vasaris – kovas  Visus mokslo metus |  | 100 proc. specialiųjų ugdymosi poreikių mokinių teikiama specialistų pagalba (specialiojo pedagogo, logopedo, socialinio pedagogo).  Ne mažiau nei du kartus per mokslo metus aptariami specialiųjų poreikių ir namuose mokomų mokinių rezultatai. Su specialiuoju pedagogu, logopedu analizuojami pagalbos mokiniui teikimo būdai, jų efektyvumas, numatomos tobulinimo kryptys. Numatyti darbo būdai, metodai padeda specialiųjų poreikių mokiniams integruotis bendraklasių tarpe, geriau įsitraukti į mokymosi procesą, pagerina mokymosi motyvaciją ir rezultatus.  Mokytojai pamokose individualizuoja ir diferencijuoja ugdymo turinį, taiko įvairius mokymo metodus ir vertinimo formas, teikia pagalbą įvairių gebėjimų mokiniams.  Ugdymo plano valandos, skirtos mokinių poreikiams tenkinti, skiriamos konsultacijoms, dalykų moduliams, dalykų ugdymo turiniui diferencijuoti įvairių gebėjimų mokiniams. Diskusijos metu 60 proc. mokytojų dalinasi gerąja patirtimi apie darbą su specialiųjų poreikių mokiniais.  Tėvams (globėjams) suteikiama pedagoginių, psichologinių žinių. |
| **1.4. Skatinti kolegialų pedagogų bendradarbiavimą mokantis su kitais ir iš kitų.** | 1.4.1. Bendradarbiavimas su kolegomis organizuojant integruotas pamokas.  1.4.2. Dalijimasis metodine patirtimi su gimnazijos, Radviliškio rajono savivaldybės, šalies mokytojais: kolegų pamokų stebėjimai ir aptarimai, pranešimai seminaruose, dalyvavimas seminaruose, mokymuose.  1.4.3. Metodinių grupių organizuojami renginiai, projektai: Pėsčiųjų žygis, Sveikatingumo dienos, , Lietuvių kalbos dienos, projektas Europos kalbų dienai ir kt.  1.4.4. Kolegialaus bendradarbiavimo metodinis mėnuo UTA klausimais.  1.4.5. Pedagogų bendrųjų ir dalykinių kompetencijų stiprinimas.  1.4.6. Veiklų, skirtų skatinti kolegialų pedagogų bendradarbiavimą mokantis su kitais ir iš kitų, įsivertinimas. | Mokytojai, pagalbos mokiniui specialistai  Mokytojai, pagalbos mokiniui specialistai  Metodinės grupės  Metodinės grupės, UTA darbo grupė  Administracija, mokytojai, pagalbos mokiniui specialistai  Metodinės grupės, specialistai, darbo grupė | Pagal metodinių grupių planus  Pagal metodinių grupių planus  Pagal metodinių grupių veiklos planus  Pagal metodinių grupių veiklos planus, gimnazijos UTA planą  Visus metus  Birželis, gruodis |  | Mokytojai mokosi drauge ir vieni iš kitų: dalydamiesi gerąja darbo patirtimi, atradimais, sumanymais, stebėdami kolegų pamokas, dalyvaudami kursuose, seminaruose.  Per metus kiekvienas mokytojas organizuoja 1–2 integruotas pamokas ir stebi 1–2 kolegų pamokas, jas analizuoja metodinių grupių posėdžiuose.  2–5 mokytojai dalijasi gerąja darbo patirtimi rajone ir respublikoje.  Pedagogai dalijasi metodine medžiaga pamokoms, metodų idėjomis, internetinėmis nuorodomis, programėlių aprašymais ir kt.  Organizuojamos metodinės dienos ir/ar dalykinės savaitės, renginiai ir projektai.  Kiekvienas mokytojas kvalifikacijai tobulinti seminaruose, kursuose skiria 3–5 dienas (20–40 val.) per metus. Pagal iškeltus kvalifikacijos tobulinimo prioritetus gimnazijoje per metus organizuojamas bent vienas kvalifikacijos tobulinimo renginys visiems pedagogams. Visiems mokytojams sudarytos sąlygos dalyvauti kvalifikacijos tobulinimo renginiuose. |
| **2 tikslas. Saugios ir ugdymo(si) poreikius atliepiančios gimnazijos aplinkos kūrimas.** | | | | | |
| **2.1.** **Stiprinti bendruomenės emocinę ir fizinę sveikatą bei ugdyti mokinių atsparumą neigiamoms įtakoms** | **2.1.1. Žalingų įpročių, nusikalstamumo, smurto, patyčių, nepageidaujamo elgesio prevencija**  2.1.1.1. Integruojamų į ugdymo dalykų turinį, neformalųjį vaikų švietimą prevencinių programų įgyvendinimas.  2.1.1.2. Bendradarbiavimas su socialiniais partneriais vykdant psichotropinių medžiagų vartojimo, nusikalstamumo ir patyčių prevenciją.  2.1.1.3. Prevencinių programų („Lions Quest“ Laikas kartu, „Zypio draugai,) įgyvendinimas.  2.1.1.4. Prevencinių renginių, mokinių aktyvumą skatinančių, sveikatą stiprinančių renginių ir projektinės veiklos organizavimas. Socializacijos projektų rengimas ir jų įgyvendinimas.  2.1.1.5. Klasių valandėlių organizavimas patyčių, smurto, žalingų įpročių prevencijos, sveikatos ir lytiškumo ugdymo bei rengimo šeimai, mokinių bendravimo, kultūringo elgesio, gyvenimo įgūdžių, pilietiškumo ir tautiškumo ugdymo temomis.  2.1.1.6. Renginių, skirtų žalingų įpročių prevencijai organizavimas (užsiėmimas „Pūsk balionus, o ne dūmus“, pokalbiai – diskusijos apie rūkymo žalą, e. cigaretes, saugumą ir kt.).  2.1.1.7. Lankomumo stiprinimo akcijos „Nepraleisk pamokų“ 5–8, Ig–IV g kl.  2.1.1.8. Mokinių, gaunančių nemokamą maitinimą, vasaros poilsio stovyklos organizavimas.  2.1.1.9. Vaiko gerovės komisijos posėdžių organizavimas.  2.1.1.10. Poveikio priemonių taikymas vidaus tvarkos taisykles pažeidinėjantiems mokiniams. | Socialinė pedagogė  Mokytojai    Klasių auklėtojai  Vadovai, socialinė pedagogė  Klasių vadovai, socialinė pedagogė  Mokytojai,  Administracija,  klasių auklėtojai,  pagalbos mokiniui specialistai  Klasių auklėtojai, pagalbos mokiniui specialistai  Sveikatos priežiūros specialistė, socialinė pedagogė  Klasių auklėtojai, socialinė pedagogė  Socialinė pedagogė, pradinių klasių auklėtojos  Direktoriaus pavaduotoja ugdymui  Vaiko gerovės komisija | Visus metus  Pagal poreikį  Visus metus  Visus metus  Pagal klasių vadovų, pagalbos mokiniui specialistų veiklos planus  Pagal sveikatos priežiūros specialistės ir socialinės pedagogės veiklos planą  Kovas, spalis  Birželis  Pagal poreikį  Pagal poreikį |  | Į ugdymo turinį ir neformalųjį švietimą integruojamos Sveikatos ir lytiškumo ugdymo bei rengimo šeimai bendroji programa, Žmogaus saugos bendroji programa, Alkoholio, tabako ir kitų psichiką veikiančių medžiagų vartojimo prevencijos programa. Visiems mokiniams sudarytos galimybės dalyvauti bent vienoje ilgalaikėje prevencinėje programoje.  Gimnazijoje mokiniams organizuojami 3-4 prevenciniai renginiai, 3-5 sveikatos stiprinimo renginiai.  Mokiniai aktyviai dalyvauja rajone ir respublikoje organizuojamuose sportiniuose renginiuose. Kasmet dalyvaujama vasaros poilsio užimtumo projektuose.  Pagal poreikį vyksta vaiko gerovės komisijos posėdžiai.  Per metus organizuojami 2–4 renginiai, skatinantys mokinių etišką elgesį, ugdantys geranoriškus mokinių tarpasmeninius santykius. Stiprėja pagarba bei pasitikėjimu grįstas ryšys tarp klasės vadovo ir auklėtinių. Bendruomenės nariai patobulina socialines-emocines kompetencijas. |
|  | **2.1.2. Sveikos gyvensenos ugdymas**  2.1.2.1. Pokalbiai, diskusijos, paskaitos, praktiniai užsiėmimai lytiškumo ugdymo ir kitomis sveikos gyvensenos ugdymo temomis.  2.1.2.2. Sveikatą stiprinančių, saugų elgesį skatinančių ir nelaimingų atsitikimų prevencijai skirtų renginių ir projektinių veiklų organizavimas: praktiniai užsiėmimai „Pirma pagalba, atsitikus nelaimei“, Sveikatingumo dienos, akcijos „Pusryčiai su obuoliu“, „Žalia palangė“, „Vanduo – gyvybės šaltinis“, „Žingsniavimas“ ir kt.  2.1.2.3. Įvairių sporto renginių organizavimas: rudens, pavasario krosai, futbolo, tinklinio varžybos, sportinio ėjimo varžybos, „Olimpinis mėnuo“ ir kt.  2.1.2.4. Dalyvavimas respublikiniuose ir rajoniniuose sporto renginiuose, konkursuose, varžybose.  2.1.2.5. Paskaitos, konsultacijos tėvams mokinių sveikatinimo, infekcinių ligų profilaktikos, asmens higienos, mokinių mitybos, sveikatos išsaugojimo, užkrečiamųjų ligų ir kitomis temomis.  2.1.2.6. Anketinė apklausa apie auklėtinių tarpusavio santykius, klasės mikroklimatą.  **2.1.3. Renginių, skirtų gimnazijos bendruomeniškumui ugdyti, pozityviam elgesiui skatinti, organizavimas**  2.1.4.1. Tradiciniai gimnazijos renginiai: Lietuvos valstybinių švenčių ir minėtinų dienų organizavimas, mokslo metų pradžios ir užbaigimo šventės, brandos atestatų įteikimo šventė, kalėdinis karnavalas, Šimtadienio šventė, Padėkos diena, Tarptautinė tolerancijos diena ir kt.  2.1.4.2. Seniūnų tarybos ir klasių inicijuojamų renginių organizavimas: akcijos „Būk matomas“, „Papuoškime Velykų medelį“, „Darom – 2023“, „Mokyklinė uniforma“, koncertai Polekėlės globos namuose ir kt.  2.1.4.3. Pažintinių, kultūrinių išvykų į teatrus, koncertus, parodas, muziejus organizavimas.  2.1.4.5. Koncertai, skirti Mokytojų dienai ir Padėkos dienai.  2.1.4.6. Projektas „Atgal į mokyklą“ (susitikimai su buvusiais mokiniais). | Sveikatos priežiūros specialistė, klasių auklėtojai, mokytojai  Sveikatos priežiūros specialistė, klasių auklėtojai, Sveikatiados būrelis  Fizinio ugdymo mokytojai, neformaliojo ugdymo organizatorė, pradinių klasių ir PUG grupės mokytojos  Fizinio ugdymo, pradinių klasių mokytojai  Sveikatos priežiūros specialistė, klasių auklėtojai  Klasių auklėtojos  Neformaliojo ugdymo mokytojai, klasių auklėtojai, Seniūnų taryba  Seniūnų taryba, klasių  iniciatyvinės grupės, klasių auklėtojai  Klasių vadovai  L. Grebliauskas,  Z. Jarašiūnienė  Karjeros specialistė | Pagal sveikatos priežiūros specialistės, klasių vadovų veiklos planus  Pagal veiklos planus  Pagal mokytojų veiklos planus  Pagal vaikų neformaliojo švietimo organizacijų veiklos planus  Pagal sveikatos priežiūros specialistės veiklos planą  Pagal klasių auklėtojų veiklos planus  Pagal renginių planą  Pagal Seniūnų tarybos, klasių veiklos planus  Pagal klasių auklėtojų veiklos planus  Spalis, birželis  Pagal karjeros specialistės veiklos planą |  |

|  |
| --- |
|  |

**IV. PROGRAMOS, PROJEKTAI, PLANAI, PAGAL KURIUOS ORGANIZUOJAMA MOKYKLOS VEIKLA**

1. Gimnazijos ugdymo planas 2022-2023 m. m.
2. Metodinės tarybos veiklos planas 2023 m. m.
3. Metodinių grupių veiklos planai 2023 m. m.
4. Vaiko gerovės komisijos veiklos planas 2023 m. m.
5. Bibliotekos darbo planas 2023 m.
6. Karjeros ugdymo planas 2023 m.
7. Gimnazijos renginių planas 2022-2023 m. m.
8. Visuomenės sveikatos priežiūros specialistės darbo planas 2023 m.
9. Ūkinės veiklos planas 2023 m.
10. UTA planas 2022 -2023 m.

\_\_\_\_\_\_\_\_\_\_\_\_\_\_\_\_\_\_\_\_